Lav et referat af nedenstående tekst:

Tekst:
På Borgerservice i Aalborg er borgerne ikke i tvivl om, at der er kø. På et skilt i svingdøren står: "På grund af ekstraordinært mange henvendelser må der påregnes ekstra ventetid - beklager - Borgerservice". Skiltet kunne være indgangsskriften på væggen til de fleste andre borgerservicekontorer i Nordjylland. De nye krav om digitalisering er en stor mundfuld for mange borgere, og ventetiderne på de lokale borgerservice-kontorer er blevet lange, viser en rundspørge, som TV2/Nord har foretaget til nogle af de større nordjyske kommuner. De, der sidder ved skranken i borgerservice mærker tydeligt, at borgerne nu er tvunget til at få styr på skat, lægeskift, boligstøtte og alle andre offentlige gøremål via computeren - Mange borgere har fået et mindre chok - et wakeup-call - da de fandt ud af, at nu skal de ordne alt over computeren, siger Susanne Christiansen, afdelingsleder i Hjørring Kommune. Et af de problemer, der går igen og igen, er, at mange glemmer at få lavet en ordning, så der via SMS eller e-mail gives besked om, at nu er der brev i den digitale postkasse.

Referat:
De nordjyske kommuner bliver bestormet af borgere, som har svært ved at håndtere de nye, lovpligtige digitale postkasser. Borgerne får hjælp, men de lange køer kræver tålmodighed.